kardosdrur/scandi-wiki huggingface dataset:
Know Your Fish

Know Your Fish var et band fra Greve. Bandet startede på fritidsklubben Brogården i Greve, hvor de fem medlemmer begyndte at spille musik. Dengang hed de Break Out. Bandet stoppede i efteråret 2004.

Bandet optrådte som amatør-liveband rundt om i Danmark i slut 90’erne og starten af 2000’erne. De vandt Se & Hørs talentkonkurrence under navnet Break Out, de spillede sig i finalen i Emergenza Rock og Melody makers contest, men deres højdepunkt var nok, da de repræsenterede Danmark på Verdensudstillingen Expo 2000 i Hannover sammen med Brødrene Olsen.

Bandet har indspillet fire cd'er.

Bandet blev genforenet i 2008 og gav for første gang i knap fem år en koncert den 7. november 2008.

I 2012 blev bandet inviteret til at spille i Portalen i Greve den 22. november, som blev et brag af en koncert med gamle og et par nye sange. Line-up'et var dog ændret lidt. Carsten Jung var med på keys og Mads Graugaard Hansen på bas.

Eksterne henvisninger 
 Portalen.
 Know Your Fish på Facebook

Musikgrupper fra Danmark
Musikgrupper fra 1991
Höchstadt an der Aisch

Höchstadt an der Aisch (eller Höchstadt a.d.Aisch) er en by i Landkreis Erlangen-Höchstadt i Regierungsbezirk Mittelfranken i den tyske delstat Bayern.

Geografi 
Den tidligere administrationsby (Kreisstadt) ligger ved udkanten af Steigerwald mellem byerne Erlangen og Bamberg.

Nabokommuner er (med uret fra nord): Hirschaid, Hallerndorf, Adelsdorf, Gremsdorf, Heßdorf, Weisendorf, Uehlfeld, Lonnerstadt, Mühlhausen, Pommersfelden, Frensdorf.

Inddeling 
Til byen hører følgende bydele landsbyer og bebyggelser:
Roswell P. Flower

Roswell Pettibone Flower (7. august 1835 i Theresa, New York – 12. maj 1899 i Eastport, New York) var en amerikansk demokratisk politiker.

Flower var medlem af Repræsentanternes hus 1881-1883 og 1889-1891. Derefter var han guvernør i New York 1892-1894.

Hans grav findes på Brookside Cemetery i Watertown, New York.

Eksterne henvisninger 

 Biographical Directory of the United States Congress – biografi på den amerikanske kongres' hjemmeside
 Roswell Pettibone Flower – Find A Grave Memorial

Medlemmer af Repræsentanternes Hus i USA
Guvernører i New York
Samuel J. Randall

Samuel Jackson Randall (10. oktober 1828 i Philadelphia – 13. april 1890 i Washington D.C.) var en amerikansk demokratisk politiker. Han var den 33. talsmand i Repræsentanternes hus 1876-1881.

Randall var medlem af delstatens senat i Pennsylvania 1858-1859 og medlem af Repræsentanternes hus 1863-1890. Talsmanden Michael C. Kerr døde i 1876 og Randall blev valgt til talsmand. Han var talsmand frem til 1881, da republikanerne fik majoritet og han blev efterfulgt af J. Warren Keifer.

Randalls grav findes på Laurel Hill Cemetery i Philadelphia.

Eksterne links 
 Biographical Directory of the United States Congress

Medlemmer af Repræsentanternes Hus i USA
Dimetrodon

Dimetrodon ([di-ME-trodon]; som betyder "to slags tænder") var en slægt af kødædende, synapside sejløgler, som levede i Perm for mellem 280 og 265 millioner år siden. Den var nærmere beslægtet med pattedyr end egentlige reptiler såsom øgler.

Dimetrodon var ikke en dinosaur på trods af, at den lignede dem til forveksling. Den er i stedet klassificeret som en pelycosaur, sammen med bl.a. den planteædende sejløgle Edaphosaurus. Der er fundet Dimetrodon fossiler i Nordamerika og Europa, samt Dimetrodon fodaftryk i det sydlige New Mexico af Jerry MacDonald.

Beskrivelse 

Dimetrodon var et toprovdyr, og var dengang en af de største kødædere, da den kunne blive op til 3,5 meter lang. Navnet Dimetrodon betyder "to slags tænder", hvilket henfører til dens store kranium med to typer tænder (skarpe tænder og spidse tænder), hvilket reptiler ikke har (reptiler er overvejende homodonte). Den gik på fire ben, er estimeret til at veje op til 250 kg og havde en lang hale. Dimetrodon ville sandsynligvis have bevæget sig som de nulevende øgler.

Sejlet 
Det kendetegnende træk ved en Dimetrodon var dens spektakulære sejl på dens ryg. Sejlet, som var fyldt med blodkar og forbundet til dens rygrad, blev sandsynligvis brugt til at regulere dens kropstemperatur. Denne funktion var meget vigtigt, da den gav Dimetrodon mere tid til at jage bytte. Sejlet kan også være brugt under parringsritualer og til at skræmme andre rovdyr væk med. Bramwell and Fellgett (1973) har beregnet, at en 200 kg tung Dimetrodon skulle bruge 205 minutter på at varme sig op fra 26° C til 32° uden et sejl og kun 80 minutter med et sejl.

Billeder af forskellige arter

Se også 
 Perm

Referencer 

Pattedyrlignende krybdyr
Ribe Seminarium

Ribe Seminarium var et seminarium i Ribe til uddannelse af folkeskolelærere, som fandtes i perioden 1899-2009.

Historie 
Seminariet blev grundlagt 15. september 1899 af præsten Simon Hansen til uddannelse af folkeskolelærere. Først i 1912 fik seminariet egne bygninger, der stadig ligger på hjørnet af Seminarievej og Simon Hansens Vej i Ribe.

I 1918 blev seminariet statsseminarium for kvinder. Fra 1948 kunne mænd igen optages som seminarieelever. I 1967 fik seminariet HF-kursus, som i 2008 overgik til Ribe Katedralskole. I april 2007 besluttede undervisningsminister Bertel Haarder at nedlægge seminariet, således at læreruddannelsen i 2009 flyttede til Esbjerg som et fakultet under professionshøjskolen, og såldes blev der igen etableret et seminarium i Esbjerg.

I 2010 blev det besluttet at de 10.000 m2 bygninger skulle bruges som multihus.

Forstandere 
 1918-1930 Johanne Louise Mohr (1869-1942), tidl. forstanderinde på Horsens Kvindeseminarium
 1930-1949 Helge Haahr (1889-1949)
 1949-1966 Svend Mogensen (1896-1988)
 1966-1989 Niels Kyndrup (1919-2006)
 1989-1993 Lars Runo Johansen (fra 1986 forstander for Esbjerg Seminarium, der i 1989 blev sammenlagt med Ribe Seminarium)
 1993–2001 Tyge Skovgaard Christensen (født 1948)
 2001-2005 Preben Astrup
 2005-2009 Louise Maria Raunkjær (født 1968)

Nogle lærere dimitteret fra seminariet 
 1948 Gurli Vibe Jensen (1924-2016), præst, missionær og forfatter
 1955 Thorkild Simonsen (f. 1926), socialdemokratisk politiker, Aarhus' tidl. borgmester og indenrigsminister 1997-2000
 1955 Ernst Vollertsen (1931-2008)
 1961 Heinrich Schultz (f. 1938)
 1964 Egon Clausen (f. 1940), forfatter
 1968 Wolfgang Dibbern (1943-2015), efterskoleforstander
 2006 Anders Kronborg Henriksen
 2006 Mikkel Højbjerg (f. 1993), ishockeyspiller

Kilder 

 Verner Bruhn og Jørgen Steinicke: Modvind og medvind – Ribe Seminarium 1899-1999. Udgivet af Ribe Statsseminarium, 1999. 
 Egon Clausen (2011): Regnebrættet: Erindringer fra Ribe. Gyldendal.

Seminarier
Etableret i 1899
Ophørt i 2009
Seminarium
Professionshøjskoler
Statsseminarium

Et statsseminarium var et statsejet seminarium til uddannelse af folkeskolelærere.

Eksempel: Ribe Seminarium var privatejet fra oprettelsen i 1899 til 1918, hvor det blev overtaget af staten. Ved strukturreformen i 2004 blev det selvejende og ændrede derved navn fra Ribe Statsseminarium til igen at hedde Ribe Seminarium. Det er sidenhen lagt ind under læreruddannelsen i Esbjerg.

Der er i dag ingen statsejede seminarier, dvs. statsseminarier, tilbage. Nogle er nedlagt, og andre er efter en periode som selvejende institutioner, blevet en del af Professionshøjskolestrukturen i 2007 .

Seminarier
Miss Universe 1957

Miss Universe 1957 var den sjette Miss Universe konkurrence. Den blev afholdt i Long Beach i Californien, USA. Miss Peru, 17-årige Gladys Zender, vandt konkurrencen, og blev den første sydamerikanske Miss Universe. Gladys blev kronet, af den tidligere Miss Universe, Carol Morris.

Resultat 
 Miss Universe 1957:  Peru, Gladys Zender
 Andenplads: , Teresinha Gonçalves Morango
 Tredjeplads: , Sonia Hamilton
 Fjerdeplads:  Cuba, Maria Rosa Gamio Fernández
 Femteplads: , Gerti Daub
 Semifinalister:
  Alaska, Martha Lehmann
 , Mónica Lamas
 , Hannerl Melcher
  Canada, Gloria Noakes
  Grækenland, Ligia Karavia
 , Valeria Fabrizzi
 , Kyoko Otani
  Marokko, Jacqueline Dorella Bonilla
 , Ingrid Jonsson
 , Gabriela Pascal

Specielle priser 
 Venlighed:  Puerto Rico, Mapita Mercado Cordero
 Fotogen: , Gerti Daub
 Mest populære pige i paraden:  Canada, Gloria Noakes

1957
Californien
Miss Universe 1958

Miss Universe 1958 var den syvende Miss Universe konkurrence. Den blev afholdt i Long Beach i Californien, USA. Miss Colombia, 19-årige Luz Marina Zuluaga, vandt konkurrencen, og blev kronet af den tidliger Miss Universe Gladys Zender fra Peru.

Resultat 
 Miss Universe 1958: , Luz Marina Zuluaga
 Andenplads: , Adalgisa Colombo
 Tredjeplads:  Hawaii, Geri Hoo
 Fjerdeplads: , Eurlyne Howell
 Femteplads: , Alicja Bobrzowska
 Semifinalister:
 , Raquel Molina Urrutia
 , Evy Norlund
 , Marlies Jung Behrens
  Grækenland, Marily Kalimopoulou
 , Miriam Hadar
 , Tomoko Moritake
 , Corine Rottschafer
  Peru, Beatriz Bolvarte
  Surinam, Gertrud Gummels
 , Birgitta Elisabeth Gårdman

Specielle Priser 
 Venlighed: , Tomoko Moritake
 Fotogen: , Corine Rottschafer
 Mest populære pige i paraden: , Astrid Tanda Lindholm

1958
Mos (flertydig)

Mos eller MOS har flere betydninger:
 Mos – biologisk klasse af små planter.
 Mos (mad) – F.eks. moset mad. Eller fx kartoffelmos, roemos, gulerodsmos, kålrabimos, æblemos.
 MOS – akronym for Metal-Oxide-Semiconductor.
 Se f.eks. MOSFET.
 Mos, Spanien – kommune i Galicien, Spanien.
Bladmosser

Bladmosser (Bryopsida) er en klasse inden for mosserne, og med ca. 11.500 arter udgør den omkring 95% af mosserne. Bladmosserne svarer til den gængse forestilling om, hvad mosser er, og de fleste af de almindelige, hjemlige arter er bladmosser.

Arter i Danmark 
I Danmark findes omkring 435 bladmosser. Tallet er usikkert, både fordi visse tidligere kendte arter muligvis er forsvundet og fordi det ikke altid er helt klart, hvordan afgrænsningen er mellem arter og underarter
.
I løbet af 1900-tallet indvandrede de invasive arter Stjerne-Bredribbe (Campylopus introflexus) og Smalbladet Plysmos (Orthodontium lineare) til landet. Senest (2008) er Bjerg-Hårstjerne (Syntrichia montana) fundet som ny art.

Sporehusets udformning 
Hos Bryopsida varierer sporehusets udformning meget og er derfor vigtig for klassifikationen, dvs. hvordan de forskellige mosarter inddeles i slægter, familier og ordner.

Peristomet (tænderne) er udformet, så der er mulighed for en gradvis spredning af sporerne i stedet for at frigive dem alle på én gang. Der er en eller to kranse af tænder, hver med 16 tænder. Den inderste kaldes endostomet og den yderste exostomet. Tænderne er som regel hygroskopiske, således at de bøjer sig ind over åbningen i fugtigt vejr og bøjer sig udefter i tørt vejr.

Bladmosserne er kendetegnet ved at have et peristom, hvor tænderne er dannet ud fra flere døde celler i spidsen af det modne sporehus. Andre mos-klasser mangler tænder eller de dannes på anden måde.

Klassificering 
Tidligere omfattede Bryopsida alle mosser. Den nuværende afgrænsning er mere snæver. Nedenfor ses et kladogram, der udover bladmosserne (Bryopsida) også viser de andre klasser i den gruppe af mosser, der kaldes Bryophytina. Desuden er vist bladmossernes inddeling i seks underklasser.

Noter

Kilder 
 Christiansen, M. Skytte. Flora i farver 2. Sporeplanter, 1978, Politikens Forlag, .

 
Planter i Danmark

tr:Yapraklı kara yosunları
Melamin

Melamin er en organisk forbindelse, der virker som en base og indgår i fremstilling af hård melaminplast, som benyttes i møbelindustrien, for eksempel til bordplader og køkkenlåger. Melamin anvendes også til fremstilling af rengøringsmidler.

Hvis stoffet puttes i mad, er det sundhedsfarligt. Melamin har ingen positive sundhedsmæssige effekter. Derimod kan melamins indhold af kvælstof medvirke til at sløre måling af proteinindhold og resultere i målinger, der viser tilstedeværelse af protein, skønt der ikke er proteinforekomster. Udskillelsen af melamin fra kroppen sker i form af udkrystallisering via nyrerne, hvilket resulterer i dannelse af nyresten. 

I 2007 døde tusindvis af hunde og katte, fordi produkter fra Kina indeholdt melamin. I 2008 opstod Den kinesiske mælkepulverskandale, hvor 53.000 børn blev syge, fordi der var blevet tilsat melamin til mælkeprodukter. Skandalen opstod, fordi kinesiske mælkeproducenter anvendte melamin til at skjule, at mælkeprodukterne var fortyndet med vand, samtidig med at prøverne udviste det "sædvanlige" proteinindhold. Forklaringen på tilsætningen af melamin er, at kinesiske mælkeproducenter og mellemhandlere afregnes i forhold til mælkeprodukternes proteinindhold.

Kilde 

Aminer
Tiara

Tiara er en slags krone. Båret af både kvinder og mænd, dog i forskellige udgaver. Traditionelt henviser ordet tiara til en høj cylinderformet krone, rigt ornamenteret og ofte med en indsnæving i toppen, lavet af stof eller læder.

Pavekrone 

Pavekronen symboliserede tidligere pavens magt, også som verdslig fyrste. Bispehuen (Mitraen) har erstattet den tidligere tredobbelte pavekrone. 

Den sidste pave, der bar Tiara-kronen ved sin indsættelse, var pave Paul VI, men umiddelbart derefter blev den solgt på auktion og pengene givet til velgørende formål.

Billedgalleri

Eksterne henvisninger

Se også 
 Philippi Samling

Kronjuveler
 
Kroner
Poul Schou

Poul Schou er en arkitekt og grafiker.

Uddannet fra Kunstakademiet.
Modtager af Den danske Designpris 2000.
Modtager af Papyrus Award 2000.

Grafikere fra Danmark
MGMT

MGMT (Tidligere kendt som The Management) er en amerikansk psykedelisk rockduo bestående af Ben Goldwasser og Andrew VanWyngarden fra Brooklyn. De startede gruppen på Wesleyan University i Middletown, Connecticut i 2005.

De er i Danmark især kendt for singlerne Time To Pretend, Electric Feel og Kids. De spillede på Amager Bio. De fik deres gennembrud med albummet Oracular Spetacular fra 2007, men havde inden udgivet EP'en Time To Pretend i 2005 med tidlige udgaver af numrene Time To Pretend og Kids som kan findes på Oracular Spetacular.I foråret i år 2010 udgav de Congratulations, som er meget 60'er og 70'er inspireret. Dog har albummet fået en del kritik. 4. december spillede de i Vega i København.

Diskografi

Album 

 Climbing to New Lows (2005) (Demo Album som The Management)
 Oracular Spectacular (2007)
 Congratulations (2010)
 MGMT (2012)
 Little Dark Age (2018)

EP'er 

 We (Don't) Care (2004) (somThe Management)
 Time to Pretend (2005)
 Qu'est-ce que c'est la vie, chaton? (Live ved Bataclan) (2010) 
 We Hear of Love, of Youth, and of Disillusionment (Daytrotter Sessions) (2011)
 Congratulations Remixes (2011)

Singler 

 "Time to Pretend" (2008)
 "Electric Feel" (2008)
 "Metanoia" (2008)
 "Kids" (2008)
 "Flash Delirium" (2010)
 "Siberian Breaks" (2010)
 "It's Working" (2010)
 "Congratulations" (2010)

Referencer 

Musikgrupper fra USA
Carpark North (album)

Carpark North er det første album fra den danske elektrorockband trio, Carpark North, med hits som "Transparent & Glasslike" og "Kiss Me".
Musikken fra pladen er desuden med som soundtrack i den danske film Midsommer.

Spor 
"Homeland"
"Transparent and Glasslike"
"Theres a place"
"I and you"
"In the dark"
"Kiss me"
"40 days"
"Wild wonders"
"Spain"
"The last end"

Referencer 

Debutalbum fra Danmark
Carpark North-album
Debutalbum fra 2003
Amerikanske forsvarsanlæg i Grønland

I forbindelse med 2.verdenskrig fik Grønland en militær betydning, og der blev i den forbindelse bygget forskellige Amerikanske forsvarsanlæg i Grønland.
Der blev oprettet vejrstationer primært på østkysten. Her kunne man forudsige vejret på Nordatlanten et døgn frem, og det var Nazi-Tyskland også interesseret i.  
 Bluie er fornavnet på amerikanske baser/landingsbaner i Grønland under Anden Verdenskrig. Bluie West er på Grønlands vestkyst, og Bluie East er på Grønlands østkyst.
 Camp Tuto, lå ca. 35 km fra Thule Air Base (TAB) ved randen af indlandsisen og var fra 1953-1957 center for forskningen på indlandsisen.
 Camp Fistclench blev i 1955 konstrueret 220 mil øst for TAB.  
 Camp Century, blev i 1958 påbegyndt som en base under indlandsisen ca. 250 km øst for Thule Air Base. Camp Century blev officielt lukket 1. april 1966.
 Iceworm også kaldet Project Iceworm.
 Distant Early Warning Line (DEW Line), er/var et flyvarslingssystem, som gik fra Alaska i vest over Grønland til Island i øst.

Se også 
 Distant Early Warning Line, DYE 1-2-3-4
 Camp Century (Under den kolde krig)
 Grønlandstraktaten (1951)

Eksterne henvisninger 
 US installationer i Grønland under 2. verdenskrig.

 
USA under 2. verdenskrig
Grønlands historie
Kalchreuth

Kalchreuth er en kommune i Landkreis Erlangen-Höchstadt i Regierungsbezirk Mittelfranken i den tyske delstat Bayern.

Geografi 
Kommunen ligger cirka ti kilometer nordøst for Nürnberg 10 km sydøst for Erlangen på en højderyg i Sebalder Reichswald. Kommunen bliver også kaldt Kirschendorf pga. de mange Kirsebærtræer.

Nærheden til storbyen Nürnberg, og det naturskønne område Kalchreuther Forst med mange flotte udsigter, der ligger vest og syd for kommunen, gør området til et yndet udflugtsområde. Dette giver basis for mange velbesøgte restauranter og caféer.

Nabokommuner 
Nabokommuner er (med uret fra nord):
Dormitz, Kleinsendelbach, Eckental, Heroldsberg

Bydele 
I kommunen er landsbyerne Kalchreuth, Röckenhof, Käswasser og bebyggelserne Weiler Stettenberg, Minderleinsmühle og Gabermühle (hed indtil 1900 Wolfsfelden)
Stutteri

Et stutteri er et sted hvor der avles heste. Blandt opgaver der udføres af et stutteri hører bedækning og opdræt.

I Frankrig og Tyskland findes der statsstutterier, der skal sikre en særlig høj kvalitet i avlsarbejdet.
Fuldblodsstutterier i Frankrig, Irland og England er oftest på private hænder. Halvblodsstutterier koncentrerer sig gerne om nationale racer som Trakhenere, Hannoveranere, Oldenborgere, irske huntere og Dansk Varmblod.
Andalusia (Alabama)

Andalusia er en by i den sydlige del af staten Alabama i USA. Byen har  indbyggere og er administrativt centrum i det amerikanske county Covington County. Den blev grundlagt i .

Referencer

Ekstern henvisning 

 

Byer i Alabama
Athens (Alabama)

Athens er en by i den nordlige del af staten Alabama i USA. Byen er administrativt centrum i det amerikanske county Limestone County og har  indbyggere. Den blev grundlagt den .

Referencer

Eksterne henvisninger 

 

Byer i Alabama
Olav Skaaning Andersen

Olav Skaaning Andersen (født 23. juni 1965 i Hjortsvang mellem Vejle og Horsens) er en dansk journalist, redaktør og forfatter, der fra 2010 til 2016 var ansvarshavende chefredaktør på BT.
Olav Skaaning Andersen er en af de højst rangerende personer i dansk journalistik. Han har tre gange, i 1999, 2000 og i 2007, været nomineret til Cavlingprisen. Han har tidligere været chef for Deadline på DR2, P1 Orientering og DR2 Udland.

Han var i 1998, sammen med den tidligere cykelrytter Niels Christian Jung, forfatter til en bog med titlen"Doping på landevejen" og har senere lavet en række dokumentarfilm om dopingmisbrug i cykelsporten, bl.a. filmen "Tavshedens Pris".

Referencer 

Journalister ved BT
Faglitterære forfattere fra Danmark
Chefredaktører fra Danmark
Dansksprogede forfattere fra Danmark
Personer i Kraks Blå Bog
Personer fra Jylland
Troy (Alabama)

Troy er en amerikansk by og administrativt centrum i det amerikanske county Pike County, i staten Alabama. Byen har  indbyggere.

Referencer

Ekstern henvisning 
 Troys hjemmeside 

Byer i Alabama
Verifikationisme

Verifikationisme (Verificerbarhedsprincippet) er en filosofisk teori om demarkationsproblemet udviklet af de logiske positivister fra Wienerkredsen. 

En forenklet form af teorien siger, at et forslags mening bestemmes, efter hvorvidt forslaget kan blive logisk eller empirisk verificeret. Med andre ord, hvis noget ikke kan verificeres empirisk, er det meningsløst. Det vil altså sige, at meningsfulde sætninger begrænses kraftigt. 

For eksempel udtalelsen "Det regner" er meningsløs, medmindre der er en måde, hvorved man i princippet kan kontrollere, hvorvidt det i virkeligheden regner. Teorien har radikale konsekvenser for traditionel filosofi, da den, hvis teorien er korrekt, ville påvise, at en stor del af tidligere filosofiske arbejder er meningsløse, for eksempel metafysik og etik. 

Det er vigtigt at pointere, at udsagn, der på et senere tidspunkt, teoretisk kan verificeres også opfattes som meningsfulde. Et eksempel herpå er Albert Einsteins teorier, som først årtier efter deres oprindelse, kunne efterprøves.

Verifikationismen står som en modpol til den senere falsifikationisme af Sir Karl R. Popper.

Erkendelsesteori
Verifikation

Verifikation har flere betydninger:
 Verifikation – undersøgelse der bekræfter rigtigheden af noget specifikt.
 Verifikationisme – er en filosofisk teori om demarkationsproblemet
 Verificerbarhedsprincippet – er et meningsteoretisk princip
DEFCON

DEFense readiness CONdition (DEFCON) er et mål for beredskabet af det amerikanske forsvar. DEFCONs svarer til den militære alvorlighed af en situation. Standardprotokollen i fredstid er DEFCON 5, som derefter falder, jo mere en situation forværres. DEFCON 1 repræsenterer forventningen om et umiddelbart atomangreb og har så vidt vides aldrig været erklæret.

DEFCON-niveauet bliver bestemt af USA's præsident i samråd med USA's forsvarsminister (Secretary of Defense) og ordren implementeres gennem formanden for Joint Chiefs of Staff. Hvert DEFCON-niveau beskriver specifikke sikkerhedskrav, aktivering af tropper og scenarier for de grene, som der er tale om.
De forskellige grene af militæret (som hæren, flåden eller luftvåbnet) kan sagtens være i forskellige DEFCONs på samme tid.

Niveauer 

 DEFCON 5  Dette er niveauet til at beskrive et normalt militært beredskab i fredstid. En optrapning af det militære beredskab bliver som ofte besluttet af Joint Chiefs of Staff og bliver offentliggjort af den amerikanske forsvarsminister.

 DEFCON 4  Dette niveau svarer til et normalt beredskab med forhøjet efterretningstjeneste og øgede ressourcer til beskyttelse af den nationale sikkerhed.

 DEFCON 3  Dette niveau svarer til en forøgelse af beredskabet, hvilket betyder, at der er en risiko for krig. Radiokommunikation mellem de amerikanske styrker ændres til at bruge kryptering.

 DEFCON 2  Dette niveau forøger beredskabet til lige under maksimal beredskab. Det er ikke sikkert, hvor mange gange dette niveau har været opnået.

 DEFCON 1 Dette niveau svarer til maksimalt beredskab. Det er usikkert, om dette niveau nogensinde er blevet brugt, men det vil svare til forventningen om et umiddelbart eller allerede startet angreb på amerikanske militære styrker eller amerikanske besiddelser af en anden militærmagt.

Historie

Den kolde krig 
Det højeste niveau, det amerikanske forsvar nogensinde har bekræftet at være i, var DEFCON 2. Under Cubakrisen den 22 oktober 1962 blev det amerikanske militær beordret til at gå til DEFCON 3. Den 23. oktober blev USAF's strategiske styrker (SAC) beordret til at gå til DEFCON 2, mens resten af det amerikanske militær forblev i DEFCON 3. SAC forblev i DEFCON 2 indtil 15. november.

Under det meste af den kolde krig var de amerikanske missilsiloer i DEFCON 4 i stedet for 5.

Yom Kippur-krigen 
Et højt beredskab blev også beordret i 1973 under Yom Kippur-krigen. Mens det amerikanske militær teknisk set var på DEFCON 3, så opererede det i nogle områder i DEFCON 2 for at afskrække sovjetiske flådefartøjer fra at sejle gennem Bosporus-strædet.

Terrorangrebet den 11. september 2001 
Den tredje gang, USA gik til DEFCON 3, var under Terrorangrebet den 11. september 2001.

Referencer

Eksterne henvisninger 
 DEFCON DEFense CONdition

USA's militær
Militære udtryk